Planinsko društvo Lenart vabi na pohod

**na Kočo na Golici (1538 m)**

**Odhod:** v soboto, **24.5. 2025**, ob **6:00**, z avtobusne postaje Lenart.

**Povratek**: v soboto, **24.5.2025,** do **20:00**, na avtobusno postajo Lenart.

**Stroški**: avtobusni prevoz 30€.

**Obleka:** vetrovka, flis, kapa, tanjše rokavice, majica, hlače, pohodni čevlji ter rezervna oblačila - shranjena v vrečki saj jih pustimo na avtobusu.

**Obutev:** visoki pohodniški čevlji in rezervni športni čevlji, ki jih pustimo na avtobusu.

**Druga oprema:** planinskinahrbtnik, vrečka za smeti, **DNEVNIK MLADI PLANINEC** (kdor ga še nima, ga prejme ob plačilu članarine, ki stane 9 €).

**Hrana in pijača:** iz nahrbtnika (sendviči, sok ter voda). Na koči si je možno kupiti čaj ali sladico.

**Kategorizacija poti:** lahka pot, 4 ure hoje.

**Rok prijave:** do torka, 20.5.2025 (prijavnice oddajte učitelju na OŠ, ki vodi planinski krožek ali vodji pohoda).

**Rok odjave: do četrtka, 22.5.2025**

**Pohod vodi: Svetlana Bogojević** (dodatne informacije na 041 512 456 ali pdlenart1974@gmail.com).

**Pomočniki:** Marjetka Breznik in učitelji na OŠ.

**Opomba:** v primeru slabega vremena bo pohod odpovedan. Planinskega pohoda se lahko udeležijo člani planinskega krožka na OŠ s poravnano članarino PZS pri PD Lenart za leto 2025. Starši, preverite pri PD Lenart, kako je s članarino vašega otroka pred pohodom.

**Pomembna informacija:** obutev otrok bo organizator pregledal pred vstopom v avtobus, na avtobusni postaji. Otroci, ki ne bodo imeli primerne obutve, bodo ostali doma.

**Opis poti:**

Z avtobusne postaje se bomo odpeljali v smeri Gorenjske do našega izhodišča pri Križovcu, kjer bo izhodišče. Nadaljujemo pot proti sedlu Suha, kjer se bomo povzpeli na pobočje Golice, ki je strmo, ter ga po srednji poti prečili do koče na Golici (1538 m). Za ta del poti bomo potrebovali 1:45 min. Na koči si bomo vzeli čas za počitek in malico. Možen bo tudi obisk vrha, odvisno od velikosti in gibanja skupine. Vračamo se v isti smeri do izhodišča, kjer nas bo počakal avtobus.

Karavanke so ene izmed treh slovenskih gorovij, kjer višine vrhov presegajo 2000 m. V maju so sončna pobočja Karavank pobeljena z ozkolistnimi narcisami ali ključavnicami, kot jim pravijo domačini. Največ belega, z rdeče obrobljenim soncem v sredini in prijetno dišečega cvetja raste na travnikih pod Golico. Rožice rastejo tako na gosto po prostranih senožetih, da je videti, kot bi sneg na novo zapadel. Rož ni dovoljeno trgati.

**PRIJAVNICA za pohod na kočo na Golici, dne 24.5. 2025**

Učenec/ka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, razred \_\_\_\_\_\_\_

OŠ \_\_\_\_\_\_\_\_\_\_\_\_\_, se bo udeležil/a pohoda Mladinskega odseka Planinskega društva Lenart.

V primeru, da se otrok pohoda ne bo udeležil in njegove odsotnosti organizatorju ne bom sporočil do petka, 23.5.2025, se zavezujem, da bom poravnal stroške prevoza na TRR PD Lenart.

Morebitne spremembe mi sporočite na telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_                            Podpis staršev ali skrbnikov: